CELEX: 52014PC0480
Language: mt
Date: 2014-07-23
Title: Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja tal-Protokoll ta' Adeżjoni għall-Ftehim Qafas ta' Sħubija u Kooperazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika tal-Indoneżja min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

|
			
		
		
		52014PC0480
		
			Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja tal-Protokoll ta' Adeżjoni għall-Ftehim Qafas ta' Sħubija u Kooperazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika tal-Indoneżja min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea /* COM/2014/0480 final - 2014/0219 (NLE) */
			
				
		
		
			
			   	MEMORANDUM TA’ SPJEGAZZJONI
Il-proposta mehmuża tikkostitwixxi
l-istrument legali għall-iffirmar ta' Protokoll ta' Adeżjoni
għall-Ftehim Qafas ta' Sħubija u Kooperazzjoni Komprensiva bejn
il-Komunità Ewropea u l-Istati Membri tagħha, min-naħa l-waħda,
u r-Repubblika tal-Indoneżja, min-naħa l-oħra, sabiex titqies
l-adeżjoni tar-Repubblika tal-Kroazja mal-Unjoni Ewropea (minn hawn 'il
quddiem imsejjaħ "il-Protokoll"). 
Skont l-Att ta'
Adeżjoni tagħha, il-Kroazja se taderixxi mal-ftehimiet
internazzjonali ffirmati jew konklużi mill-Unjoni Ewropea u l-Istati
Membri tagħha permezz ta’ protokoll ma' dawk il-ftehimiet.
Il-Ftehim Qafas ta' Sħubija u
Kooperazzjoni Komprensiva bejn il-Komunità Ewropea u l-Istati Membri
tagħha, min-naħa l-waħda, u r-Repubblika tal-Indoneżja,
min-naħa l-oħra, minn hawn 'il quddiem "il-Ftehim",
ġie ffirmat f'Ġakarta fid-9 ta' Novembru 2009 u daħal
fis-seħħ fl-1 ta' Mejju 2014. 
Id-Deċiżjoni
tal-Kunsill tal-14 ta’ Settembru 2012[1] awtorizzat
lill-Kummissjoni biex tiftaħ negozjati mal-pajjiżi terzi
kkonċernati, sabiex jikkonkludu l-protokolli rilevanti. In-negozjati
mal-Indoneżja ġew konklużi b’suċċess.
Il-Protokoll propost
jinkorpora r-Repubblika tal-Kroazja bħala parti kontraenti
għall-Ftehim. It-testi tal-Ftehim u l-Att Finali
fil-lingwa Kroata huma annessi mal-Protokoll u ser isiru awtentiċi
taħt l-istess kundizzjonijiet tal-verżjonijiet lingwistiċi
l-oħrajn tal-Ftehim.
Il-Protokoll għandu japplika
provviżorjament mid-data tal-iffirmar tiegħu.
Il-Kummissjoni tqis ir-riżultati
tan-negozjati bħala sodisfaċenti u titlob lill-Kunsill biex
jawtorizza l-iffirmar, f’isem l-Unjoni Ewropea u l-Istati Membri tagħha, u
l-applikazzjoni provviżorja tal-Protokoll.
2014/0219 (NLE)
Proposta għal
DEĊIŻJONI TAL-KUNSILL
dwar l-iffirmar, f’isem l-Unjoni Ewropea u
l-Istati Membri tagħha, u l-applikazzjoni proviżorja tal-Protokoll
ta' Adeżjoni għall-Ftehim Qafas ta' Sħubija u Kooperazzjoni bejn
il-Komunità Ewropea u l-Istati Membri tagħha, min-naħa waħda, u
r-Repubblika tal-Indoneżja min-naħa l-oħra, biex titqies
l-adeżjoni tar-Repubblika tal-Kroazja mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikoli l-Artikoli 207 u
209, flimkien mal-Artikolu 218(5), tiegħu,
Wara li kkunsidra t-Trattat ta’ Adeżjoni
tar-Repubblika tal-Kroazja, u b’mod partikolari l-Artikolu 6(2)
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Skont it-termini
tal-Artikolu 6(2) tal-Att tal-Adeżjoni tar-Repubblika tal-Kroazja,
għandu jkun hemm qbil dwar l-adeżjoni tar-Repubblika tal-Kroazja
mal-Ftehim Qafas ta’ Sħubija u Kooperazzjoni Komprensiva bejn il-Komunità
Ewropea u l-Istati Membri tagħha, min-naħa l-waħda, u
r-Repubblika tal-Indoneżja, min-naħa l-oħra[2] (“il-Ftehim”), permezz
ta' protokoll għal dan il-Ftehim. F'konformità mal-Artikolu 6(2)
tal-Att tal-Adeżjoni, għal tali adeżjoni għandha tapplika
proċedura ssimplifikata, li permezz tagħha jiġi konkluż protokoll
mill-Kunsill, li jaġixxi unanimament f’isem l-Istati Membri, u
mill-pajjiżi terzi kkonċernati. 
(2)       Fl-14 ta’ Settembru 2012,
il-Kunsill awtorizza lill-Kummissjoni tiftaħ negozjati mal-pajjiżi
terzi kkonċernati[3].
In-negozjati ġew konklużi b’suċċess mar-Repubblika
tal-Indoneżja permezz tat-tnedija tal-protokoll.
(3)       L-Artikolu 4(3)
tal-Protokoll jipprevedi l-applikazzjoni provviżorja tiegħu qabel
il-firma tiegħu.
(4)       Il-Protokoll għand jkun
iffirmat, bil-kundizzjoni li jkun konkluż f’data aktar 'il quddiem, u jkun
applikat fuq bażi provviżorja,
ADOTTAT DIN ID-DEĊIŻJONI: 
Artikolu 1
L-iffirmar f’isem l-Unjoni u l-Istati Membri
tagħha tal-Protokoll ta' Adeżjoni għall-Ftehim Qafas dwar
Sħubija u Kooperazzjoni Komprensiva bejn il-Komunità Ewropea u l-Istati
Membri tagħha, minn naħa waħda, u r-Repubblika tal-Indoneżja,
min-naħa l-oħra, biex titqies l-adeżjoni tar-Repubblika
tal-Kroazja mal-Unjoni Ewropea, huwa b’dan awtorizzat, suġġett
għall-konklużjoni tal-imsemmi Protokoll. 
It-test tal-Protokoll huwa mehmuż ma’ din
id-Deċiżjoni.
Artikolu 2
Il-President tal-Kunsill huwa b’dan awtorizzat
jaħtar il-persuna/persuni bis-setgħa li tiffirma/jiffirmaw
il-Protokoll f’isem l-Unjoni u l-Istati Membri tagħha.
Artikolu 3
Dan il-Protokoll għandu japplika b’mod
provviżorju mid-data tal-iffirmar tiegħu, sakemm jitlestew il-proċeduri
għall-konklużjoni tiegħu.
Artikolu 4
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               Id-Deċiżjoni tal-Kunsill li tawtorizza
l-ftuħ ta' negozjati għall-adattament tal-ftehimiet iffirmati jew
konklużi bejn l-Unjoni Ewropea, jew l-Unjoni Ewropea u l-Istati Membri
tagħha, ma’ pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea (Dokument tal-Kunsill 13351/12 RISTRETT). 
[2]               ĠU L 125, 26.4.2014, p. 17.
[3]               Id-Deċiżjoni tal-Kunsill li tawtorizza
l-ftuħ ta' negozjati għall-adattament tal-ftehimiet iffirmati jew
konklużi bejn l-Unjoni Ewropea, jew l-Unjoni Ewropea u l-Istati Membri
tagħha, ma’ pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea (Dokument tal-Kunsill 13351/12 RISTRETT).
ANNESSI
tal-
Proposta għal
DEĊIŻJONI TAL-KUNSILL
dwar l-iffirmar, f’isem l-Unjoni Ewropea u l-Istati Membri tagħha, u
l-applikazzjoni proviżorja tal-Protokoll ta' Adeżjoni
għall-Ftehim Qafas ta' Sħubija u Kooperazzjoni bejn il-Komunità
Ewropea u l-Istati Membri tagħha, min-naħa waħda, u r-Repubblika
tal-Indoneżja min-naħa l-oħra, biex titqies l-adeżjoni
tar-Repubblika tal-Kroazja mal-Unjoni Ewropea

PROTOKOLL TA' ADEŻJONI
MAL-FTEHIM QAFAS
DWAR SĦUBIJA U KOOPERAZZJONI KOMPRENSIVA
bejn il-Komunità Ewropea u l-Istati Membri tagħha, min-naħa
waħda, u r-Repubblika tal-Indoneżja min-naħa l-oħra, biex
titqies l-adeżjoni tar-Repubblika tal-Kroazja mal-Unjoni Ewropea

IR-RENJU TAL-BELĠJU,
IR-REPUBBLIKA TAL-BULGARIJA,
IR-REPUBBLIKA ĊEKA,
IR-RENJU TAD-DANIMARKA,
IR-REPUBBLIKA FEDERALI TAL-ĠERMANJA,
IR-REPUBBLIKA TAL-ESTONJA,
L-IRLANDA,
IR-REPUBBLIKA ELLENIKA,
IR-RENJU TA' SPANJA,
IR-REPUBBLIKA FRANĊIŻA,
IR-REPUBBLIKA TAL-KROAZJA,
IR-REPUBBLIKA TALJANA,
IR-REPUBBLIKA TA’ ĊIPRU,
IR-REPUBBLIKA TAL-LATVJA,
IR-REPUBBLIKA TAL-LITWANJA,
IL-GRAN DUKAT TAL-LUSSEMBURGU,
L-UNGERIJA,
IR-REPUBBLIKA TA' MALTA,
IR-RENJU TAL-PAJJIŻI L-BAXXI,
IR-REPUBBLIKA TAL-AWSTRIJA,
IR-REPUBBLIKA TAL-POLONJA,
IR-REPUBBLIKA PORTUGIŻA,
IR-RUMANIJA,
IR-REPUBBLIKA TAS-SLOVENJA,
IR-REPUBBLIKA SLOVAKKA,
IR-REPUBBLIKA TAL-FINLANDJA,
IR-RENJU TAL-ISVEZJA,
IR-RENJU UNIT TAL-GRAN BRETTANJA U L-IRLANDA
TA' FUQ
Il-Partijiet Kontraenti għat-Trattat dwar
l-Unjoni Ewropea u t-Trattat dwar il-Funzjonament tal-Unjoni Ewropea, minn hawn
’il quddiem “l-Istati Membri”, irrappreżentati mill-Kunsill tal-Unjoni
Ewropea, u
L-UNJONI EWROPEA, minn hawn 'il quddiem
imsejħa "l-Unjoni Ewropea",
fuq naħa waħda, u
IR-REPUBBLIKA TAl-INDONEŻJA, minn hawn
‘il quddiem imsejħa "l-Indoneżja",
fuq in-naħa l-oħra,
minn hawn 'il quddiem imsejħa
'il-Partijiet' għall-għanijiet ta' dan il-Protokoll,
WARA LI KKUNSIDRAW l-adeżjoni
tar-Repubblika tal-Kroazja mal-Unjoni Ewropea fl-1 ta’ Lulju 2013 u
t-Trattat dwar l-adeżjoni tar-Repubblika tal-Kroazja mal-Unjoni Ewropea,
minn hawn 'il quddiem imsejjaħ “it-Trattat ta’ Adeżjoni”, iffirmat fi
Brussell fid-9 ta’ Diċembru 2011 u daħal fis-seħħ fl-1
ta’ Lulju 2013;
BILLI l-Ftehim Qafas ta' Sħubija u
Kooperazzjoni Komprensiva bejn il-Komunità Ewropea u l-Istati Membri
tagħha, min-naħa l-waħda, u r-Repubblika tal-Indoneżja,
min-naħa l-oħra, minn hawn 'il quddiem imsejjaħ
"il-Ftehim", ġie ffirmat f'Ġakarta fid-9 ta' Novembru 2009.
BILLI r-Repubblika tal-Kroazja għandha
taċċedi għall-ftehimiet konklużi jew iffirmati mill-Unjoni
Ewropea u l-Istati Membri tagħha ma’ pajjiż terz wieħed jew
aktar jew ma’ organizzazzjoni internazzjonali kif meħtieġ
mill-Artikolu 6(2) tal-Att dwar il-kondizzjoni tal-adeżjoni
tar-Repubblika tal-Kroazja u l-aġġustament għat-Trattat dwar
l-Unjoni Ewropea, it-Trattat dwar il-Funzjonament tal-Unjoni Ewropea u
t-Trattat li jistabbilixxi l-Komunità Ewropea tal-Enerġija Atomika;
FTIEHMU KIF ĠEJ:
Artikolu 1
Ir-Repubblika tal-Kroazja b'dan taderixxi
bħala Parti għall-Ftehim Qafas ta' Sħubija u Kooperazzjoni
Komprensiva bejn il-Komunità Ewropea u l-Istati Membri tagħha,
min-naħa waħda, u r-Repubblika tal-Indoneżja, min-naħa l-oħra,
iffirmat fid-9 ta' Novembru 2009.
Artikolu 2
It-testi tal-Ftehim u l-Att Finali fil-lingwa
Kroata annessa ma’ dan il-Protokoll għandhom isiru awtentiċi
taħt l-istess kondizzjonijiet bħall-verżjonijiet tal-Ftehim
bil-lingwa Bulgara, Ċeka, Daniża, Olandiża, Ingliża,
Estonjana, Finlandiża, Franċiża, Ġermaniża, Griega,
Ungeriża, Taljana, Latvjana, Litwana, Maltija, Pollakka, Portugiża,
Rumena, Slovena, Spanjola, Żvediża, Slovakka u Indoneżjana. 
Artikolu 3
Dan il-Protokoll għandu jifforma parti
integrali mill-Ftehim. 
Artikolu 4
(1)              
Dan il-Protokoll għandu jkun approvat
mill-Unjoni Ewropea, mill-Kunsill tal-Unjoni Ewropea f’isem l-Istati Membri, u
mill-Indoneżja skont il-proċeduri tagħhom. Il-Partijiet
għandhom jinnotifikaw lil xulxin bit-tlestija tal-proċeduri neċessarji
għal dak il-għan. 
(2)              
Dan il-Protokoll jidħol fis-seħħ
fl-ewwel jum tal-ewwel xahar wara d-data tal-aħħar notifika
tal-istrument ta' approvazzjoni.
(3)              
Sa meta jidħol fis-seħħ, dan
il-Protokoll għandu jiġi applikat fuq bażi provviżorja
mid-data tal-iffirmar.
Artikolu 5
Dan il-Protokoll huwa abbozzat
f'żewġ kopji fil-lingwi Bulgara, Kroata, Ċeka, Daniża,
Olandiża, Ingliża, Estonjana, Finlandiża, Franċiża,
Ġermaniża, Griega, Ungeriża, Taljana, Latvjana, Litwana,
Maltija, Pollakka, Portugiża, Rumena, Slovakka, Slovena, Spanjola,
Żvediża u Ukraina, b'kull wieħed minn dawn it-testi ugwalment
awtentiku.
B'XHIEDA TA' DAN, il-Plenipotenzjarji ffirmati
hawn taħt, mogħtija s-setgħa għal dan l-effett, iffirmaw
dan il-Protokoll. 
Magħmul fi …, fi … tas-sena ...
GĦALL-UNJONI EWROPEA U L-ISTATI
MEMBRI TAGĦHA
GĦAR-REPUBBLIKA
TAL-INDONEŻJA.